
Naziv in sedež uporabnika proračunskih sredstev, ki dodeljuje sredstva: Ministrstvo za zdravje, Štefanova 5, 1000 Ljubljana (v nadaljevanju: MZ).

MZ skupaj z Nacionalnim inštitutom za javno zdravje (NIJZ) vodi aktivnosti projekta centralnega sistema za hrambo in dostop do radiološkega slikovnega gradiva Centralni PACS (v nadaljevanju: CPACS). Projekt v okviru časovnice Načrta za okrevanje in odpornost (v nadaljevanju: NOO) prehaja v zaključno fazo in se v okviru financiranja NOO zaključi najkasneje do 31. 8. 2026. 

Pravna podlaga:
· Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18. 2. 2021) z vsemi nadaljnjimi spremembami in dopolnitvami,
· Izvedbeni sklep Sveta z dne 28. julija 2021 o odobritvi ocene načrta za okrevanje in odpornost za Slovenijo (10612/21), z vsemi spremembami,
· Načrt za okrevanje in odpornost, ki je potrjen z Izvedbenim sklepom Sveta, z vsemi spremembami (vključno s povzetkom po peti spremembi iz aprila 2026), za razvojno področje C4 »Zdravstvo in socialna varnost«, komponenta K14: Zdravstvo, investicija D. Optimizacija dostopnosti zdravstvenega sistema,
· Uredba o izvajanju Uredbe (EU) o Mehanizmu za okrevanje in odpornost (Uradni list RS, št. 167/21),
· Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1 39/25, 85/25 – ZPJS in 112/25),
· Zakon o izvrševanju proračunov Republike Slovenije za leti 2026 in 2027 (ZIPRS2627) (Uradni list RS, št. 95/25),
· Proračun Republike Slovenije za leto 2026 (DP2026, Uradni list RS, št. 104/24 in 95/25),
· Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25),
· Priročnik o načinu izvajanja Mehanizma za okrevanje in odpornost, verzija 1.9 (maj 2026),
· Priročnik o načinu financiranja iz sredstev Mehanizma za okrevanje in odpornost, verzija 1.-6 (junij 2026),
· Zakon o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE, 3/22 – ZDeb in 85/25),
· Zakon o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15, 7/18, 141/22 in 40/25 – ZInfV-1),
· Zakon o varstvu osebnih podatkov (Uradni list RS, št. 163/22, 40/25 – ZInfV-1 in 10/26 – ZP-1L) in Uredba (EU) 2016/679 (Splošna uredba o varstvu podatkov),
· Obvestilo Komisije Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost (2021/C 58/01).

Skupna višina sredstev za sofinanciranje upravičenih stroškov aktivnosti za sofinanciranje na podlagi predmetnega javnega razpisa iz sredstev Mehanizma za okrevanje in odpornost znaša največ do 930.977,00  EUR brez DDV oziroma 1.135.791,94 EUR z DDV. Sredstva se razpisujejo  za obdobje do 31. 8. 2026. MZ si dopušča možnost, da v primeru večjega interesa in dodatno zagotovljenih sredstev pred izdajo sklepov o dodelitvi za potrebe javnega razpisa dodeli dodatna sredstva, se pa k temu ne zavezuje.

Javni razpis se v delu, ki se nanaša na dinamiko izplačil sofinancerskih sredstev, izvaja na podlagi 106.i člena Zakona o javnih financah (ZJF), Pravilnika o postopkih za izvrševanje proračuna Republike Slovenije ter veljavnega Priročnika o načinu izvajanja Mehanizma za okrevanje in odpornost.

PREDMET SOFINANCIRANJA
Predmet javnega razpisa je sofinanciranje storitev dobaviteljev programskih rešitev Bolnišnični informacijski sistem (HIS) oz. zdravstveni informacijski sistem (ZIS) in Radiološki informacijski sistem (RIS) (v nadaljevanju HIS/RIS) pri posameznem javnem zdravstvenem zavodu (v nadaljevanju: JZZ), ki izhajajo iz potreb nacionalnega projekta CPACS.

Predmet sofinanciranja (upravičeni strošek) po tem javnem razpisu so lokalne aktivnosti dobaviteljev HIS/RIS/PACS pri posameznem JZZ, ki so potrebne za vzpostavitev pogojev za priklop na sistem CPACS in niso zajete že v pogodbah:
· JN007139/2024-POG/01, objavljene na portalu javnih naročil (https://www.enarocanje.si/#/pregled-pogodb/304701) – zlasti gre tukaj za aktivnosti v postavki »Priklop in migracija JZZ«, kjer je izvedba / prevzem migracije na strani CPACS obveznost izvajalca CPACS (če je dobavitelj hkrati izvajalec CPACS in lokalni dobavitelj PACS, so za sofinanciranje upravičene le njegove  aktivnosti v lokalnem sistemu pri JZZ)
· pogodbe za nadgradnje HIS/RIS sistemov sklenjenih med MZ in posameznimi dobavitelji - zlasti gre tukaj za obveznost ponudnikov HIS/RIS sistemov za vzpostavitev nadgradnje v produkcijskem okolju zavoda (pogodbe so na voljo v Prilogi 5: Pogodbe za nadgradnjo lokalnih sistemov in tehnične specifikacije).

Aktivnosti v informacijskih sistemih JZZ, ki so lahko financirane po tem javnem razpisu (in morajo biti za upravičenost do financiranja v JZZ že izvedene po 1. 1. 2026 ali v celoti zajete v ponudbah), so: 
· Analiza, preurejanje in sanacija obstoječih podatkov o slikovnih preiskavah v JZZ, da so v celoti skladni z zahtevami CPACS (tj. pravilna identifikacija pacienta – EMŠO oz. nadomestni identifikator, ustrezna številka preiskave – ACC, ter popolni/pravilni DICOM metapodatki) ;
· Priprava podatkov slikovnih preiskav zavoda za migracijo v CPACS. Podatki morajo biti pripravljeni tako, da jih je mogoče poslati oziroma predati proti CPACS brez zaznanih napak v identifikaciji pacienta, ACC, DICOM metapodatkih ali drugih tehničnih parametrih. 
· Morebitne potrebne procesne prilagoditve pri zavodu; 
· Konfiguracija lokalnih sistemov HIS/RIS/PACS za pošiljanje podatkov v CPACS, integracija med lokalnimi sistemi in testiranje (vključno z integracijami in skupnim delovanjem nadgradenj različnih ponudnikov v zavodu ter posredovanjem podatkov v CPACS), kar vključuje aktivno medsebojno sodelovanje pri izpolnitvi predpogojev za priklop zavoda v CPACS;
· Aktivno sodelovanje z drugimi dobavitelji v sistemu HIS/RIS/PACS pri zavodu in ponudnikom CPACS pri priklopu in migraciji;
· Odpravljanje napak pri migraciji podatkov iz sistema HIS/RIS/PACS v CPACS (tudi v času garancijskega obdobja);
· Testno pošiljanje podatkov in drugo testiranje (testiranje pravilnosti delovanje integracij in skupnega delovanja vseh sistemov v JZZ in posredovanje podatkov v cPACS); 
· Polni zagon nadgrajenega sistema in izpolnitev vseh pogojev za njegov priklop na CPACS (vklop pošiljanja podatkov v CPACS);
· Aktivno sodelovanje s ponudnikom CPACS pri izvedbi potrebnih aktivnosti CPACS;
· Odpravljanje ugotovljenih napak ali pomanjkljivosti v lokalnih sistemih JZZ, ki so povezane CPACS, po izvedbi del, v garancijskem obdobju;
· 12 mesečno garancijsko obdobje vseh ponudnikov JZZ, ki zagotavlja njihovo sodelovanje pri odpravi napak ali zaznanih pomanjkljivostih pri izvedenih delih iz ponudb brez dodatnih finančnih obveznosti za JZZ ali naročnika CPACS (garancijsko obdobje mora trajati vsaj do 31. avgusta 2027).

Višina sofinanciranja upravičenih stroškov za vse JZZ znaša 100 % upravičenih stroškov, vendar le do višine določenih najvišjih fiksnih zneskov (kapic), ki znaša največ 45.000 EUR (brez DDV) oziroma 54.900 EUR (z DDV) na posamezen JZZ.

POGOJI ZA PRIJAVO
Prijavitelj* na razpis je lahko:
· javni zdravstveni zavod, katerega ustanovitelj je Republika Slovenija,
· občina/mestna občina, ustanoviteljica javnega zdravstvenega zavoda ali zdravstveni zavod s pooblastilom občine/mestne občine (v primeru, da je ustanoviteljstvo zdravstvenega doma razdeljeno med več občin, je lahko prijavitelj le ena izmed občin soustanoviteljic). JZZ v izjavi potrdi, da ima pooblastilo občin(e) (so)ustanoviteljic(e) za prijavo na razpis oz. samostojno naročanje aktivnosti iz javnega razpisa.
*v nadaljevanju, kjer je uporabljen izraz »JZZ« se to nanaša tudi na »občino«.
V prijavi mora prijavitelj izkazovati izpolnjevanje naslednjih pogojev:
	Št.
	Pogoji
	Dokazila, obrazci, priloge

	1.
	Prijavitelj je na dan objave razpisa:
· ustanovitelj ali soustanovitelj JZZ
· JZZ (zdravstveni dom)na podlagi pooblastila ustanovitelja
· JZZ (bolnišnica ali univerzitetni klinični center)
	Izpolnjevanje pogoja bo ministrstvo preverilo v uradnih evidencah oz. v pooblastilu, ki ga prijavitelj posreduje na zahtevo MZ.

	2.
	JZZ mora prejeti ponudbe vseh svojih HIS/RIS in PACS dobaviteljev. Ponudbe morajo biti skladne z razpisanim predmetom sofinanciranja in morajo vsebovati seznam aktivnosti in predvideno porabo časa po posameznih aktivnostih ter roke za njihovo izvedbo. Predvideni roki izvedbe vseh aktivnosti morajo biti do vključno 25. 8. 2026.
	Izjava zavoda, da je prejel vse ponudbe, na kateri so navedeni vsi njegovi dobavitelji HIS/RIS in PACS sistemov skupaj z vrednostjo ponudb (OBRAZEC-st.-1-VLOGA).

	3:
	V primeru, da bodo dejanski stroški izvedbe presegli višino dodeljenih sredstev sofinanciranja, se JZZ zavezuje, da bo nastalo razliko med odobrenimi sredstvi in skupno vrednostjo izvedenih storitev poravnal iz lastnih sredstev oziroma drugih virov. 
	Izjava JZZ o zaprtju finančne konstrukcije (vključeno v OBRAZEC-st.-1-VLOGA).



MERILA ZA OCENJEVANJE PRIJAV
Vloge bodo ocenjene skladno z merili tega razpisa, in sicer:
	MERILO 
	OPIS MERILA
	ŠT. TOČK
	DOKAZILO

	FKP
	JZZ je priključen na okolje CPACS v fazi kratkoročne postavitve (FKP) v skladu s projektom CPACS .
	20
	Izpolnjevanje merila preveri MZ, JZZ ne podaja dokazil.

	Pripravljenost HIS/RIS
	JZZ ima že vzpostavljen nadgrajen sistem HIS/RIS za potrebe CPACS.
	15
	JZZ izpolnjevanje merila izkaže z izjavo OBRAZEC-st.-1-VLOGA

	Pripravljenost povezave JZZ
	JZZ je že izvedel konfiguracijo svoje zNET priključitve za potrebe CPACS.

	15
	JZZ izpolnjevanje merila izkaže z izjavo OBRAZEC-st.-1-VLOGA

	Lokalni RIS in PACS 
	JZZ ima uveden sistem RIS in lokalni PACS.
	10
	JZZ izpolnjevanje merila izkaže z izjavo OBRAZEC-st.-1-VLOGA

	Zastopanost v skupini MZ PACS
	Zavod je edini predstavnik zavoda v svoji skupini po seznamu MZ CPACS (5 skupin)*, ki je oddal popolno prijavo na sofinanciranje. 
	20
	Izpolnjevanje merila preveri MZ po prejemu in preverbi prijav, JZZ ne podaja dokazil.

	SKUPNO ŠTEVILO TOČK
	
	80
	


* Priloga 3 - Seznam JZZ iz Skupin 1-5 predvidenih za implementacijo CPACS
Najvišje možno doseženo število točk je 80. 
Vloge prijaviteljev, ki ne dosežejo vsaj 30 točk, se zavrnejo.
JZZ se sredstva dodeljujejo padajoče glede na število točk (od 80 do 30) do porabe sredstev.
Med JZZ z istim skupnim številom točk se sredstva dodeljujejo po vrstnem redu glede na število točk po posameznih kriterijih v tem vrstnem redu:
1. zastopanost v skupini MZ PACS,
2. FKP,
3. nižji znesek sofinanciranja, za katerega JZZ kandidira na razpisu.
Če se kljub upoštevanim kriterijem iz prejšnjih dveh odstavkov ne da določiti vrstnega reda med JZZ, ki kandidirajo in so dosegli isto število točk, sredstva za izvedbo javnega razpisa pa ne zadostujejo za financiranje vseh JZZ, se vrstni red med JZZ z istim številom točk določi z žrebom, ki jo izvede komisija za izvedbo javnega razpisa (žrebanje ni javno).
Posameznemu JZZ se odobri največ toliko sredstev, kot znašajo njegove ponudbe, a ne več kot določa omejitev najvišjega zneska (kapica), določena v 9. točki.

VSEBINA RAZPISNE DOKUMENTACIJE IN VPRAŠANJA
14. Razpisna dokumentacija vsebuje naslednje dokumente:
· Besedilo javnega razpisa (ta dokument),
· Priloga 1: OBRAZEC 1 – VLOGA (Prijavnica na javni razpis),
· Priloga 2: Vzorec pogodbe o sofinanciranju
· Priloga 3: Seznam 53 zavodov
· Priloga 4: Vzorec poročila o izvedbi del 
· Priloga 5: Pogodbe o izvedbi lokalnih nadgradenj  in tehnična specifikacija

15. Vprašanja v zvezi z razpisno dokumentacijo ali objavo javnega razpisa morajo biti v pisni obliki poslana na elektronski naslov ministrstva gp.mz@gov.si, s sklicem na številko »Vprašanje 382-74/2026-2711 – JR za sofinanciranje JZZ za priklop cPACS«, najkasneje do datuma in ure za prejem vprašanj, ki je objavljen pri objavi tega javnega razpisa na https://www.gov.si/drzavni-organi/ministrstva/ministrstvo-za-zdravje/javne-objave/. 
16. Odgovori bodo objavljeni v pisni obliki na spletni strani ministrstva pod rubriko »Javne objave«, »Javni razpisi«, v okviru objave predmetnega javnega razpisa, najkasneje do datuma in ure, objavljenega pri objavi tega javnega razpisa na https://www.gov.si/drzavni-organi/ministrstva/ministrstvo-za-zdravje/javne-objave/. 

ODDAJA PRIJAVE NA JAVNI RAZPIS 
15. Vlagatelji morajo vlogo oddati na Vlogi (OBRAZEC 1 - VLOGA ), pri čemer podatke v celoti izpolnijo v Excel, nato pa obrazec:
· shranijo kot pdf in ga elektronsko podpišejo 
ALI 
· natisnejo, podpišejo in (žigosajo v celoti izpolnjen obrazec).
Vlogo mora podpisati zakoniti zastopnik prijavitelja. Če vlogo podpiše za to pooblaščena oseba, ki ni zakoniti zastopnik, mora prijavitelj vlogi predložiti tudi pooblastilo te osebe za podpisovanje. 
Za javni razpis se smejo uporabiti izključno obrazci iz razpisne dokumentacije, ki se ne smejo vsebinsko spreminjati. Šteje se, da je z oddajo vloge vlagatelj seznanjen s pogoji razpisa in merili za ocenjevanje.
Vlagatelj za hitrejšo obdelavo vlog in zmanjšanje možnosti napak v kasnejših fazah postopka vlogi priloži tudi izpolnjen obrazec v Excel. Če vlagatelj ne priloži obrazca v Excel,  MZ ne bo zaprosil za dopolnitev vloge (vloga bo lahko ne glede na to, da Excel ni priložen, popolna).
Prijavitelj torej ob upoštevanju navodil iz te točke priloži podpisano vlogo in izpolnjen Excel obrazec. V primeru natisnjene vloge in elektronske oddaje bo MZ kot veljavno upošteval skenirano podpisano in žigosano vloge, iz katere je razvidno ime in priimek podpisnika, podpis in žig. MZ si pridržuje pravico zaprositi prijavitelja za originalno izjavo v roku za dopolnitev vloge ali kasneje v času izvajanja kontrole dokumentacije.
Rok za prejem vlog je naveden v objavi javnega naročila na https://www.gov.si/drzavni-organi/ministrstva/ministrstvo-za-zdravje/javne-objave/.

 Kot pravočasne bodo upoštevane vloge, ki bodo do roka za prejem vlog iz prejšnje točke, ne glede na način dostave, prispele v vložišče ministrstva, in sicer:
·  po klasični pošti ali osebno na naslov: Ministrstvo za zdravje, Štefanova 5, 1000 Ljubljana. Vloge oddane po klasični pošti ali osebno na naslov se z vso potrebno dokumentacijo dostavijo v zaprti ovojnici, ki je označena z »Ne odpiraj – VLOGA 382-74/2026-2711 JR za sofinanciranje JZZ za ureditev pogojev za priklop v cPACS «.  Na hrbtni strani ovojnice mora biti navedba vlagatelja z nazivom in polnim naslovom.
ALI
· po elektronski pošti na naslov: gp.mz@gov.si. V primeru elektronske oddaje mora prijavitelj v zadevi elektronskega sporočila obvezno navesti sklic na številko: VLOGA 382-74/2026-2711 JR za sofinanciranje JZZ za ureditev pogojev za priklop v cPACS.

Odpirajo se samo v roku dostavljene vloge . Vloga  vlagatelja, ne glede na način dostave, ki prispe po roku, določenem v JR, je prepozna.
Vsa nadaljnja komunikacija z vlagatelji v zvezi s tem razpisom poteka izključno elektronsko na naslov, ki ga prijavitelj navede ob prijavi v Obrazcu 1 - Vloga. JZZ s prijavo potrjuje svoje strinjanje z načinom komunikacije.



ODPIRANJE IN OCENJEVANJE VLOG

Zaradi pričakovanega večjega števila vlog v skladu s tretjim odstavkom 222. člena Pravilnika o postopkih za izvrševanje proračuna Republike Slovenije odpiranje prispelih vlog ne bo javno. Izvedeno bo v prostorih ministrstva v roku 8 dni od izteka roka za oddajo vlog. 

Komisija bo v roku 8 dni od odpiranja vlog pisno pozvala k dopolnitvi tiste vlagatelje, katerih vloge niso popolne, da se dopolnijo. Vlagatelj v dopolnitvi ne sme spreminjati višine zaprošenih sredstev, predmeta vloge ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev.

Minister izda sklep(e) o izboru prejemnikov sredstev na podlagi predloga prejemnikov sredstev, ki ga pripravi komisija. Ministrstvo bo izbrane prejemnike sredstev pozvalo k podpisu pogodbe.  Če se prejemnik v roku 8 dni od prejema poziva k podpisu pogodbe nanj ne odzove, se šteje, da je umaknil vlogo za pridobitev sredstev.  

Ministrstvo bo najkasneje v roku 15 dni od zaključka strokovnega pregleda in ocene vlog, obvestilo vse vlagatelje vlog, ki niso bili izbrani. Zoper izdan sklep lahko vlagatelj vloži na ministrstvo pritožbo v roku 8 dni od prejema sklepa. Vložena pritožba ne zadrži podpisa pogodb z izbranimi vlagatelji. Pritožnik mora natančno opredeliti razloge, zaradi katerih je pritožba vložena. Predmet pritožbe ne morejo biti postavljena merila za ocenjevanje vlog. Ministrstvo mora o pritožbi odločiti v roku 15 dni s sklepom. 

OBDOBJE SOFINANCIRANJA IN OBVEZNOSTI PO POGODBI
Sofinanciranje se bo pričelo po podpisu pogodbe o sofinanciranju med MZ in izbranim JZZ (v nadaljnjem besedilu: pogodbe). Upravičeni stroški so lahko tudi stroški JZZ, ki so nastali pred obdobjem njegove prijave v sofinanciranje (vendar ne pred 1. 1. 2026). JZZ izkazuje predhodne upravičene stroške na enak način kot za upravičene stroške, nastale po podpisu pogodbe o sofinanciranju.

Obveznosti JZZ so določeni v pogodbi (vzorec pogodbe je priloga razpisne dokumentacije), ki jo bosta sklenila prijavitelj in MZ.

Za zagotovitev izplačila JZZ po pogodbi morajo dobavitelji JZZ zaključiti vse aktivnosti predmeta sofinanciranja. Pogoji za polni priklop JZZ na rešitev CPACS, ki vključuje povezane sisteme HIS-RIS-LPACS-CPACS, morajo biti izpolnjeni najkasneje do vključno 27. 8. 2026.

Za zagotovitev pravočasnega izplačila morajo upravičenci  - javni zdravstveni zavodi (JZZ) MZ najkasneje do 15. 10. 2026 predložiti Vlogo za izplačilo (e-račun) s Poročilom o izvedbi del (Priloga 4) in prilogami poročila (prejete račune HIS/RIS in PACS dobaviteljev za izvedene storitve ter podpisane primopredajne zapisnike o prevzetih storitvah udeleženih dobaviteljev). Iz izdanega računa dobavitelja in primopredajnega zapisnika mora biti razvidna dejanska poraba časa za izvedeno delo. Znesek na izdanem računu dobavitelja za JZZ ne sme presegati zneska ponudbe dobavitelja, kot ga je podal JZZ v prijavi (OBRAZEC-st.-1-VLOGA).

Sredstva bodo prejemnikom izplačana po opravljeni kontroli dokumentacije in upravičenosti stroškov v roku, določenem v pogodbi. Poročilu o izvedbi del (Priloga 4) mora biti priložena tudi dokumentacija izvedenih javnih naročil oziroma evidenčnih naročil, ki so podlaga za naročilo storitev, ki so predmet sofinanciranja. Če dokumentacija o izvedenih postopkih oddaje naročil za storitve, ki so predmet prijave, ne bo popolna, bodo prijavitelji pozvani k dopolnitvi oz. predložitvi dodatne dokumentacije. 

Če Vloga za izplačilo ni oddana do 15. 10. 2026, ne more biti podlaga za izplačilo sofinancerskih sredstev; odgovornost za plačilo izvajalcu v tem primeru v celoti nosi prijavitelj.

Če bodo dejanski upravičeni stroški nižji od odobrenih oziroma prijavljenih, bo prejemnik sredstev upravičen do izplačila sredstev v višini dejansko porabljenih stroškov. Če je izvajalec zavezanec v skladu z določbami zakona, ki ureja javno naročanje, mora vsa naročila blaga ali storitev izvajati v skladu s tem zakonom. DDV, ki bo povrnjen na podlagi Vloge za izplačilo, JZZ ne sme odbiti kot svojega vstopnega DDV.


Republika Slovenija
Ministrstvo za zdravje
Dr. Tadej Ostrc
M I N I S T E R

